Mratinje

Mratinje (serbisk: Мратиње) er en landsby 680 mmoh. i kommunen Plužine i det nordvestlige Montenegro, ikke langt fra grensen til Bosnia-Hercegovina. Mratinje er samtidig stedet for oppdemming av elven Piva. Mratinjedammen demmer opp Pivasjøen, et reservoar på 112,5 km² som er Montenegros nest største innsjø. Mratinje kraftverk ble bygd i 1975 og har en installert effekt på 342 MW, og produserer 800 MWh elektrisk kraft. Demningen er 220 meter høy og 268 meter lang øverst. Nederst ved basen er bredden 30 meter og betongtykkelsen 36 meter. Den er en av de høyeste demningene i Europa.